पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण के प्रसार को रोकने के लिए एसडीएम सवाईमाधोपुर कपिल शर्मा ने लोगों से शादी-समारोह कुछ समय के लिए स्थगित करने की अपील की है। उन्होंने लोगों का अपील के माध्यम से आह्वान किया कि कोरोना का नया स्ट्रेन बहुत ही घातक सिद्ध हो रहा है। इससे मरीज को इलाज के लिए कम समय मिलता है। यह युवाओं और बच्चों को भी संक्रमित कर रहा है। विवाह, समारोह की वजह से कोरोना के मरीज तीव्र गति से बढ़ रहे हैं।
ऐसे में इससे बचाव के लिए कुछ समय के लिए शादी-समारोह स्थगित कर दें। इससे संक्रमण की चेन को तोड़ा जा सके।वर्तमान परिस्थितियों में कोरोना मरीजों के लिए ऑक्सीजन सिलेंडरों की महत्ति आवश्यकता है। ऐसे में उपखण्ड सवाईमाधोपुर के समस्त एनजीओ, सामाजिक संगठन, संस्था एवं आमजन खाली या भरे ऑक्सीजन सिलेंडर यदि पास में है तो तुरंत उपखण्ड कार्यालय को सौंपे। इसकी प्राप्ति रसीद एवं प्रशस्ति पत्र भी दिया जाएगा। कोरोना महामारी का प्रकोप समाप्त होते ही रसीद दिखाने पर सिलेंडर वापस दे दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn